**2. การเพาะปลูกพืช**

 จากการที่เกษตรกรของจังหวัดพะเยาส่วนใหญ่ ประกอบอาชีพด้านเกษตรกรรม อาชีพหลัก คือ การทำนา พืชเศรษฐกิจที่ทำรายได้หลักที่สำคัญ ได้แก่ ข้าว ข้าวโพดเลี้ยงสัตว์ ยางพารา ลำไย ลิ้นจี่ กระเทียม หอมแดง และมันสำปะหลัง มีพื้นที่เพาะปลูกและผลผลิต ดังนี้

1. **ข้าว**

 ข้าวนาปี(2562/63) พื้นที่เพาะปลูก 629,275 ไร่ พื้นที่เก็บเกี่ยว 611,878 ไร่

 ผลผลิตรวม 293,101 ตัน ผลผลิตเฉลี่ยต่อไร่ 479 ก.ก.

 ข้าวนาปรัง(ปี 2563) พื้นที่เพาะปลูก 36,735 ไร่ พื้นที่เก็บเกี่ยว 36,037 ไร่

 ผลผลิตรวม 23,207 ตัน ผลผลิตเฉลี่ยต่อไร่ 644 ก.ก.

1. **ข้าวโพดเลี้ยงสัตว์(2562/63)**

 ข้าวโพดเลี้ยงสัตว์(รุ่น1) ฤดูฝน พื้นที่เพาะปลูก 137,718 ไร่ พื้นที่เก็บเกี่ยว 125,440 ไร่

 ผลผลิตรวม 86,584 ตัน ผลผลิตเฉลี่ยต่อไร่ 690 ก.ก.

 ข้าวโพดเลี้ยงสัตว์(รุ่น2) ฤดูแล้งพื้นที่เพาะปลูก 18,043 ไร่ พื้นที่เก็บเกี่ยว 18,003 ไร่

 ผลผลิตรวม 13,729 ตัน ผลผลิตเฉลี่ยต่อไร่ 763 ก.ก.

1. **ยางพารา(ปี 2561)**

 ยางพารา พื้นที่ยืนต้น 161,771 ไร่ พื้นที่กรีด 147,899 ไร่

 ผลผลิตรวม 30,258 ตัน ผลผลิตเฉลี่ยต่อไร่ 205 ก.ก.

1. **ลำไย(ปี 2563)**

 ลำไย พื้นที่ยืนต้น 96,780 ไร่ พื้นที่ให้ผล 78,737 ไร่

 ผลผลิตรวม 31,716 ตัน ผลผลิตเฉลี่ยต่อไร่ 398 ก.ก.

1. **ลิ้นจี่(ปี 2563)**

 ลิ้นจี่ พื้นที่ยืนต้น 12,616 ไร่ พื้นที่ให้ผล 11,714 ไร่

 ผลผลิตรวม 3,378 ตัน ผลผลิตเฉลี่ยต่อไร่ 288 ก.ก.

1. **กระเทียม(2562/63)**

 กระเทียม พื้นที่เพาะปลูก 5,065 ไร่ พื้นที่เก็บเกี่ยว 5,065 ไร่

 ผลผลิตรวม 3,514 ตัน ผลผลิตเฉลี่ยต่อไร่ 694 ก.ก.

1. **หอมแดง(2562/63)**

 หอมแดง พื้นที่เพาะปลูก 8,686 ไร่ พื้นที่เก็บเกี่ยว 8,686 ไร่

 ผลผลิตรวม 11,564 ตัน ผลผลิตเฉลี่ยต่อไร่ 1,331 ก.ก.

1. **มันสำปะหลังโรงงาน(ปี 2562/63)**

 มันสำปะหลัง พื้นที่เพาะปลูก 21,638 ไร่ พื้นที่เก็บเกี่ยว 21,112 ไร่

 ผลผลิตรวม 57,807 ตัน ผลผลิตเฉลี่ยต่อไร่ 738 ก.ก

**ตาราง** 20 แสดงสถิติการปลูกพืชเศรษฐกิจที่สำคัญของจังหวัดพะเยา ปีเพาะปลูก 2562/63

|  |  |  |  |  |  |
| --- | --- | --- | --- | --- | --- |
| **ชนิดพืช** | **พื้นที่ปลูก** | **พื้นที่เสียหาย** | **พื้นที่เก็บเกี่ยว** | **ผลผลิตเฉลี่ยต่อ****พื้นที่เก็บเกี่ยว** | **ปริมาณผลผลิต** |
| **(ไร่)** | **(ไร่)** | **(ไร่)** | **(กก./ไร่)** | **(ตัน)** |
| ข้าวนาปี | 629,275 | 17,397 | 611,878 | 479 | 293,101 |
| ข้าวนาปรัง | 36,735 | 698 | 36,037 | 644 | 23,207 |
| ข้าวโพดเลี้ยงสัตว์(รุ่น1)ฤดูฝน | 137,718 | 12,278 | 125,440 | 670 | 86,584 |
| ข้าวโพดเลี้ยงสัตว์(รุ่น2)ฤดูแล้ง | 18,043 | 40 | 18,003 | 763 | 13,729 |
| มันสำปะหลัง | 21,638 | 526 | 21,112 | 2,738 | 57,807 |
| กระเทียม | 5,065 | - | 5,065 | 694 | 3,514 |
| หอมแดง | 8,686 | - | 8,686 | 1,331 | 11,564 |
| ลำไย | 96,780 | - | 79,737 | 396 | 31,716 |
| ลิ้นจี่ | 12,616 | - | 11,714 | 288 | 3,378 |
| ยางพารา | 161,771 | - | 147,899 | 205 | 30,258 |

ที่มา: คณะทำงานพัฒนาคุณภาพข้อมูลด้านพืชภาคเหนือ ครั้งที่ 1/2563 31 กรกฎาคม 2563 และครั้งที่ 2/2563 30 ตุลาคม 2563

**3. ภาวะการผลิตพืชเศรษฐกิจที่สำคัญของจังหวัดพะเยา**

 **3.1 ข้าว**

**การผลิต** การผลิตข้าวของเกษตรกรจังหวัดพะเยา ปี 2562/63 ข้าวนาปี มีพื้นที่เพาะปลูก 629,275 ไร่ พื้นที่เก็บเกี่ยว 611,878 ไร่ ผลผลิตรวม 293,101 ตัน ผลผลิตเฉลี่ยต่อไร่ 479 ก.ก. และข้าวนาปรัง มีพื้นที่เพาะปลูก 36,735 ไร่ พื้นที่เก็บเกี่ยว 36,037 ไร่ ผลผลิตรวม 23,207 ตัน ผลผลิตเฉลี่ยต่อไร่ 644 ก.ก.

ส่วนใหญ่จะทำการผลิตข้าวหอมมะลิเพื่อจำหน่าย ส่วนข้าวเหนียวจะเป็นการผลิตเพื่อการบริโภคภายในครัวเรือน และนำออกจำหน่ายหากเหลือจากการบริโภค(ส่วนใหญ่เป็นข้าวนาปี) นอกจากนั้น ยังมีการปลูกข้าวไร่ในบริเวณเชิงเขาอีกเล็กน้อย

**แหล่งเพาะปลูก** จังหวัดพะเยามีพื้นที่การปลูกข้าวกระจายไปทุกอำเภอ พื้นที่เพาะปลูกที่สำคัญ ได้แก่ อำเภอดอกคำใต้ อำเภอจุน อำเภอเมืองพะเยา อำเภอเชียงคำ และอำเภอแม่ใจ

**พันธุ์ที่ใช้ปลูก** พันธุ์ข้าวเจ้าที่ปลูก ได้แก่ ข้าวขาวดอกมะลิ 105 กข.15 พันธุ์ข้าวเหนียวที่ปลูก ได้แก่ พันธุ์ กข 6 ข้าวไร่ ใช้พันธุ์พื้นเมือง และพันธุ์ข้าวนาปรัง ใช้พันธุ์สันป่าตอง 1 และ กข.10 เกษตรกรส่วนใหญ่นิยมใช้เมล็ดพันธุ์ข้าว จากศูนย์ส่งเสริมและผลิตพันธุ์ข้าวชุมชน ศูนย์วิจัยข้าวเชียงราย และศูนย์เมล็ดพันธุ์ข้าวพะเยา

**ฤดูกาลเพาะปลูก** ข้าวนาปี อยู่ในช่วงระหว่างวันที่ 1 พฤษภาคม ถึง วันที่ 31 ตุลาคมของปี ข้าวนาปรัง อยู่ในช่วงระหว่างวันที่ 1 พฤศจิกายน ถึง วันที่ 30 เมษายน ปีถัดไป

**ลักษณะการปลูก** ส่วนใหญ่เป็นนาดำ และมีเกษตรกรบางส่วนเริ่มหันมาทำนาแบบหว่าน เนื่องจากขาดแคลดแรงงาน และแหล่งน้ำ

การใช้น้ำ ส่วนใหญ่อาศัยน้ำฝนและพื้นที่นาบางส่วนอยู่ในเขตชลประทาน

**การดูแลรักษา** เกษตรกรมีการปฏิบัติตามคำแนะนำของทางราชการแต่ยังประสบปัญหาโรคไหม้ และโรคถอดฝักดาบ เนื่องจาก ข้าวหอมมะลิไม่ต้านทานต่อโรคไหม้

**การเก็บเกี่ยว**  ข้าวนาปีส่วนใหญ่ที่ปลูก ได้แก่ พันธุ์ขาวดอกมะลิ 105 พันธุ์ กข.15 และ พันธุ์ กข.6 มีอายุการเก็บเกี่ยวที่ใกล้เคียงกัน คือ ช่วงตั้งแต่ วันที่ 10 พฤศจิกายนจนถึงต้นเดือนธันวาคม การเก็บเกี่ยวในปัจจุบันใช้รถเกี่ยวนวด เนื่องจากปัญหาการขาดแคลนแรงงาน

**การตลาด** เกษตรกรส่วนใหญ่จะนิยมนำข้าวเปลือกมาจำหน่ายให้กับโรงสี และราคาข้าวของจังหวัดพะเยา จะอยู่ที่สภาวะของตลาด ณ ขณะนั้นๆ

**ปัญหาอุปสรรคและข้อเสนอแนะ**

1. การขาดแคลนเมล็ดพันธุ์ข้าวพันธุ์ดี
2. ปัญหาโรคไหม้ข้าวและโรคถอดฝักดาบ
3. ปัญหาการเก็บเกี่ยวข้าวเมื่อข้าวแก่เกินไป ทำให้ได้เปอร์เซ็นต์ต้นข้าวน้อยเมื่อสี
4. ปัญหาการนำข้าวปทุมธานี 1 เข้ามาปลอมปนข้าวหอมมะลิของจังหวัดพะเยา
5. ปัญหาคุณภาพข้าวไม่สม่ำเสมอ เนื่องจากการไม่ให้ความสำคัญกับวิทยาการหลังการเก็บเกี่ยว
6. ขาดการรวมตัวอย่างเป็นรูปธรรมระหว่างโรงสี สหกรณ์และพ่อค้าเอกชน
7. เห็นควรให้องค์ความรู้แก่เกษตรกรผู้ปลูกข้าว
8. ควรให้เป็นไปตามกลไกของตลาด
9. สนับสนุนโรงสีและผู้ผลิตที่ใช้วัตถุดิบข้าว ผลิตอาหารข้าว หรือผลิตภัณฑ์ข้าวอื่นๆ ในด้านราคาและให้ความเป็นธรรมแก่เกษตรกร
10. ประชาสัมพันธ์ให้เกษตรกรเก็บเกี่ยวผลผลิตข้าว ที่ความชื้นเมล็ด 15% และความชื้นเมล็ดไม่ควรเกิน 25% เพื่อให้ผลผลิตมีคุณภาพดี

**ตาราง** 21แสดงภาวะการผลิตข้าวนาปี ปี 2562/63

|  |  |  |  |  |
| --- | --- | --- | --- | --- |
| **อำเภอ** | **พื้นที่ปลูก** | **พื้นที่เก็บเกี่ยว** | **ผลผลิตรวม** | **ผลผลิตเฉลี่ย** |
| **(ไร่)** | **(ไร่)** | **(ตัน)** | **(กก./ไร่)** |
| เมืองพะเยา | 97,683 | 94,669 | 43,453 | 459 |
| แม่ใจ | 55,285 | 54,458 | 24,506 | 450 |
| ดอกคำใต้ | 145,947 | 141,742 | 65,910 | 465 |
| จุน | 120,811 | 118,251 | 54,277 | 459 |
| ปง | 40,496 | 39,265 | 18,847 | 480 |
| เชียงคำ | 80,880 | 77,635 | 40,681 | 524 |
| เชียงม่วน | 17,842 | 17,830 | 11,590 | 650 |
| ภูซาง | 27,413 | 27,339 | 13,533 | 495 |
| ภูกามยาว | 41,918 | 40,689 | 20,304 | 499 |
| **รวม** | **629,275** | **611,878** | **293,101** | **479** |

ที่มา: คณะทำงานพัฒนาคุณภาพข้อมูลด้านพืชภาคเหนือ ครั้งที่ 1/2563 ณ 31 กรกฎาคม 2563

**ตาราง** 22แสดงภาวะการผลิตข้าวนาปรัง ปี 2563

|  |  |  |  |  |
| --- | --- | --- | --- | --- |
| **อำเภอ** | **พื้นที่ปลูก** | **พื้นที่เก็บเกี่ยว** | **ผลผลิตรวม** | **ผลผลิตเฉลี่ย** |
| **(ไร่)** | **(ไร่)** | **(ตัน)** | **(กก./ไร่)** |
| เมืองพะเยา | 1,235 | 1,210 | 785 | 649 |
| แม่ใจ | 2,451 | 2,451 | 1,348 | 550 |
| ดอกคำใต้ | 4,789 | 4,166 | 2,454 | 589 |
| จุน | 13,392 | 13,342 | 9,126 | 684 |
| ปง | 3,488 | 3,488 | 2,281 | 654 |
| เชียงคำ | 7,543 | 7,543 | 4,903 | 650 |
| เชียงม่วน | 71 | 71 | 45 | 634 |
| ภูซาง | 65 | 65 | 37 | 569 |
| ภูกามยาว | 3,701 | 3,701 | 2,228 | 602 |
| **รวม** | **36,735** | **36,037** | **23,207** | **644** |

ที่มา: คณะทำงานพัฒนาคุณภาพข้อมูลด้านพืชภาคเหนือ ครั้งที่ 2/2563 ณ 30 ตุลาคม 2563

 **3.2 ข้าวโพดเลี้ยงสัตว์**

**การผลิต** การผลิตข้าวโพดเลี้ยงสัตว์จังหวัดพะเยา ปี 2562/63 มีข้าวโพดเลี้ยงสัตว์(รุ่น1)ฤดูฝน พื้นที่เพาะปลูก 137,718 ไร่ พื้นที่เก็บเกี่ยว 125,440 ไร่ ผลผลิตรวม 86,584 ตัน ผลผลิตเฉลี่ยต่อไร่ 690 ก.ก. และข้าวโพดเลี้ยงสัตว์(รุ่น2)ฤดูแล้ง พื้นที่เพาะปลูก 18,043 ไร่ พื้นที่เก็บเกี่ยว 18,003 ไร่ ผลผลิตรวม 13,729 ตัน ผลผลิตเฉลี่ยต่อไร่ 763 ก.ก. เป็นพืชเศรษฐกิจสำคัญชนิดหนึ่งรองจากข้าว

**แหล่งเพาะปลูก** พื้นที่เพาะปลูกที่สำคัญ ได้แก่ อำเภอปง อำเภอดอกคำใต้ อำเภอเชียงคำ อำเภอเชียงม่วน และอำเภอเมืองพะเยา

**พันธุ์ที่ใช้ปลูก** มี 2 กลุ่มพันธุ์

1. พันธุ์ลูกผสม คือ พันธุ์ที่เกษตรกรไม่สามารถเก็บเมล็ดพันธุ์ไว้ใช้ปลูกในปีต่อไป
2. พันธุ์ผสมเปิด คือ พันธุ์ที่เกษตรกรปลูกแล้ว สามารถเก็บเมล็ดไว้ใช้ทำพันธุ์ปลูกได้ในปีต่อไป เช่น พันธุ์สุวรรณ 1 พันธุ์สุวรรณ 2 พันธุ์สุวรรณ 3 พันธุ์สุวรรณ 4 พันธุ์สุวรรณ 5 และพันธุ์นครสวรรค์ 1 พันธุ์นครสวรรค์ 2

**ฤดูกาลเพาะปลูก** โดยมีช่วงระยะเวลาการปลูก(ฤดูการผลิต) จะแบ่งออกเป็น 2 รุ่น คือ รุ่นที่ 1 (ฤดูฝน) เริ่มเพาะปลูกตั้งแต่วันที่ 1 มีนาคม ถึง วันที่ 31 กรกฎาคม ของปีเดียวกันและปลูกวันที่ 1 สิงหาคม ถึง วันที่ 31 ตุลาคม ของปีเดียวกัน และรุ่นที่ 2 (ฤดูแล้ง) เริ่มเพาะปลูกตั้งแต่วันที่ 1 พฤศจิกายน ถึง วันที่ 28 กุมภาพันธ์ ของปีถัดไป

**ลักษณะการปลูก** มี 2 วิธี ดังนี้

1. การใช้เครื่องปลูก เลือกรูจานหยอดให้เหมาะกับขนาดของเมล็ดพันธุ์ ซึ่งจะระบุไว้ที่ถุง โดยทั่วไปจะใช้ระยะห่างระหว่างแถว 75 ซม. ระยะระหว่างหลุมประมาณ 20-25 ซม.
2. การใช้คนปลูกจะใช้เชือกในการกำหนดระยะในระยะห่างระหว่างร่องประมาณ 70 ซม แล้วใช้จอบขุด หยอดเมล็ด 1-2 เมล็ดแล้วกลบ

**การตลาด**

1. พ่อค้าท้องถิ่นที่มีเครื่องสีจะทำการรับซื้อผลผลิต โดยนำเครื่องสีไปบริการถึงไร่ แล้วหักค่าสีและค่าขนส่งจากไร่ข้าวโพดถึงโกดัง
2. เกษตรกรนำผลผลิตไปขายเองที่ร้านรับซื้อผลผลิตพืชไร่ภายในจังหวัด
3. เกษตรกรขายผลผลิตให้พ่อค้าคนกลาง หรือพ่อค้าท้องถิ่นที่อยู่แหล่งผลิต โดยจะเก็บไว้ในระยะสั้น เมื่อรวบรวมได้ปริมาณมากพอสมควรแล้วจะส่งต่อไปยังผู้รวบรวมท้องถิ่นรายใหญ่ต่อไป
4. จำหน่ายให้สหกรณ์การเกษตร โดยสมาชิกสหกรณ์จะนำผลผลิตไปจำหน่ายให้ไซโลของสหกรณ์การเกษตรในพื้นที่

**ปัญหาอุปสรรคและข้อเสนอแนะ**

1. ต้นทุนการผลิตสูง
2. ความชื้นมาก ราคาถูก
3. พัฒนากระบวนการผลิตเพื่อรักษาคุณภาพผลผลิต และยืดอายุการเก็บรักษา
4. ควรให้เป็นไปตามกลไกของตลาด
5. ให้บริษัทผู้ผลิตและใช้วัตถุดิบข้าวโพดเลี้ยงสัตว์ในการผลิตอาหารสัตว์หรือผลิตภัณฑ์อื่นๆ สนับสนุนด้านราคาและให้ความเป็นธรรมเกษตรกร
6. ประชาสัมพันธ์ให้เกษตรกรเก็บเกี่ยวผลผลิตข้าวโพดเลี้ยงสัตว์ ที่ความชื้นเมล็ด 15% และความชื้นเมล็ดไม่ควรเกิน 25% เพื่อให้ผลผลิตมีคุณภาพดี

**ตาราง** 23แสดงภาวการณ์ผลิตข้าวโพดเลี้ยงสัตว์(รุ่น1)ฤดูฝน ปี 2562/63

|  |  |  |  |  |
| --- | --- | --- | --- | --- |
| **อำเภอ** | **พื้นที่ปลูก** | **พื้นที่เก็บเกี่ยว** | **ผลผลิตรวม** | **ผลผลิตเฉลี่ย** |
| **(ไร่)** | **(ไร่)** | **(ตัน)** | **(กก./ไร่)** |
| เมืองพะเยา | 6,520 | 6,170 | 3,412 | 553 |
| แม่ใจ | 164 | 164 | 109 | 665 |
| ดอกคำใต้ | 23,473 | 15,963 | 10,695 | 670 |
| จุน | 4,572 | 4,572 | 3,406 | 745 |
| ปง | 61,121 | 57,380 | 37,813 | 659 |
| เชียงคำ | 12,392 | 12,338 | 9,019 | 731 |
| เชียงม่วน | 25,005 | 24,427 | 19,126 | 783 |
| ภูซาง | 3,098 | 3,053 | 2,000 | 655 |
| ภูกามยาว | 1,373 | 1,373 | 1,004 | 731 |
| **รวม** | **137,718** | **125,440** | **86,584** | **690** |

ที่มา: คณะทำงานพัฒนาคุณภาพข้อมูลด้านพืชภาคเหนือ ครั้งที่ 2/2563 ณ 30 ตุลาคม 2563

**ตาราง** 24แสดงภาวการณ์ผลิตข้าวโพดเลี้ยงสัตว์(รุ่น2) ฤดูแล้ง ปี 2562/63

|  |  |  |  |  |
| --- | --- | --- | --- | --- |
| **อำเภอ** | **พื้นที่ปลูก** | **พื้นที่เก็บเกี่ยว** | **ผลผลิตรวม** | **ผลผลิตเฉลี่ย** |
| **(ไร่)** | **(ไร่)** | **(ตัน)** | **(กก./ไร่)** |
| เมืองพะเยา | 1,250 | 1,215 | 1,002 | 825 |
| แม่ใจ | - | - | - | - |
| ดอกคำใต้ | 443 | 443 | 347 | 783 |
| จุน | 118 | 113 | 69 | 611 |
| ปง | 8,222 | 8,222 | 6,380 | 776 |
| เชียงคำ | 2,114 | 2,114 | 1,670 | 790 |
| เชียงม่วน | 4,381 | 4,381 | 3,277 | 748 |
| ภูซาง | 1,254 | 1,254 | 793 | 632 |
| ภูกามยาว | 261 | 261 | 191 | 732 |
| **รวม** | **18,043** | **18,003** | **13,729** | **763** |

ที่มา: คณะทำงานพัฒนาคุณภาพข้อมูลด้านพืชภาคเหนือครั้งที่ 2/2563 ณ 30 ตุลาคม 2563

 **3.3 ลำไย**

**การผลิต** การผลิตลำไยจังหวัดพะเยา ปี 2563 มีพื้นที่ยืนต้น 96,780 ไร่ พื้นที่ให้ผล 79,737 ไร่ ผลผลิตรวม 31,716 ตัน ผลผลิตลำไยจะขึ้นอยู่กับปัจจัยด้านสภาพภูมิอากาศ หากปีใดมีสภาพภูมิอากาศที่หนาวเย็นเหมาะสมแก่การติดดอก และช่วงระยะเวลาที่เริ่มติดผล หากไม่มีลมพายุทำให้ผลร่วง ก็จะมีผลผลิตในปีนั้นมาก

**แหล่งเพาะปลูก** จังหวัดพะเยามีแหล่งปลูกใหญ่อยู่อำเภอเชียงคำ อำเภอดอกคำใต้ อำเภอจุน อำเภอ เชียงม่วน และอำเภอภูซาง

**พันธุ์ที่ปลูก** เป็นพันธุ์ดอหรืออีดอ 97% พันธุ์อื่นๆ(พันธุ์แห้ว สีชมพู และเบี้ยวเขียว) 3%

**ระยะเวลาเก็บเกี่ยวผลผลิต** เดือนกรกฎาคม-สิงหาคม ช่วงระยะที่ผลผลิตออกมาก(16 ก.ค.-10 ส.ค.) ร้อยละ 60% ของผลผลิต

**การตลาด** การจัดการลำไยที่ออกสู่ตลาดของจังหวัดพะเยา มี 2 ลักษณะ คือ ผ่านสถาบันเกษตรกรและผ่านทางพ่อค้าคนกลาง โดยลำไยที่ออกสู่ตลาดสถาบันเกษตรกร จะเป็นลำไยสด(ร่วง) เพื่อนำไปแปรรูป และลำไยสดช่อ(คัดคุณภาพ) ส่วนลำไยที่ผ่านช่องทางพ่อค้าคนกลาง จะเป็นลำไย(ร่วง) เพื่อนำไปแปรรูปเป็นลำไยอบแห้งทั้งเปลือกต่อไป

**ปัญหาอุปสรรคและข้อเสนอแนะ**

1. ผลผลิตขึ้นอยู่กับปัจจัยด้านสภาพภูมิอากาศ
2. เนื่องจากช่องทางกระจายผลผลิตลำไยของจังหวัดพะเยา ร้อยละ 80 เป็นการเข้าสู่กระบวนการแปรรูป ซึ่งจังหวัดพะเยามีโรงอบลำไยของสหกรณ์ จำนวน 8 แห่ง กำลังการผลิตรวม 120 ตัน/วัน และโรงอบเอกชน(บริษัท เจ.เค.ชนาธาร จำกัด) กำลังการผลิต 527 ตัน/วัน รวมกำลังผลิตในพื้นที่ 647 ตัน/วัน ซึ่งไม่เพียงพอกับผลผลิตที่เข้าสู่โรงอบในแต่ละวันประมาณ 800-1,000 ตัน/วัน โดยเฉพาะในช่องที่ผลผลิตออกมาก ทำให้พ่อค้ากดราคารับซื้อ
3. เพิ่มขีดความสามารถในการแข่งขัน โดยเน้นประสิทธิภาพการผลิต ลดต้นทุนการผลิต ปรับปรุงคุณภาพผลผลิตให้ตรงกับความต้องการของตลาด
4. เพิ่มประสิทธิภาพการแปรรูป โดยการเพิ่มกำลังการผลิตของโรงอบลำไย
5. เพิ่มสัดส่วนการผลิตลำไยนอกฤดู เพื่อกระจายความเสี่ยงจากปัญหาราคาผลผลิตตกต่ำในฤดูการผลิต
6. ส่งเสริมตลาดภายในประเทศ โดย 1)รณรงค์การบริโภคลำไยสดในประเทศ 2)เชื่อมโยงตลาดกับผู้ประกอบการผลิตและแปรรูปผลไม้กระป๋อง
7. ผลักดันการส่งออก โดยการจัดเวทีซื้อขายผลผลิตล่วงหน้ากับผู้ส่งออก(เจรจาธุรกิจ)

**ตาราง**  25แสดงพื้นที่ปลูกและผลผลิตลำไยเปรียบเทียบปี 2562 และ2563

|  |  |  |
| --- | --- | --- |
| **อำเภอ** | **ปีการผลิต 2562** | **ปีการผลิต 2563** |
| **พื้นที่** | **พื้นที่** | **ผลผลิต** | **พื้นที่** | **พื้นที่** | **ผลผลิต** |
| **ยืนต้น** | **ให้ผลผลิต** | **ที่ได้รับ** | **ยืนต้น** | **ให้ผลผลิต** | **ที่ได้รับ** |
| **(ไร่)** | **(ไร่)** | **(ตัน)** | **(ไร่)** | **(ไร่)** | **(ตัน)** |
| เมืองพะเยา | 6,185 | 5,131 | 1,247 | 6,539 | 5,273 | 1,350 |
| แม่ใจ | 2,602 | 2,056 | 557 | 3,045 | 2,092 | 538 |
| ดอกคำใต้ | 12,732 | 10,727 | 3,454 | 13,923 | 11,046 | 3,402 |
| จุน | 14,054 | 12,839 | 4,673 | 14,405 | 12,985 | 5,129 |
| ปง | 5,930 | 4,783 | 1,889 | 6,524 | 5,034 | 1,661 |
| เชียงคำ | 31,780 | 27,826 | 10,796 | 34,396 | 28,080 | 12,804 |
| เชียงม่วน | 7,574 | 6,424 | 3,109 | 8,016 | 6,784 | 3,358 |
| ภูซาง | 6,509 | 5,453 | 1,914 | 7,085 | 5,596 | 1,959 |
| ภูกามยาว | 2,847 | 2,432 | 840 | 2,847 | 2,847 | 1,515 |
| **รวม** | **90,213** | **77,673** | **28,479** | **96,780** | **79,737** | **31,716** |

ที่มา: คณะทำงานพัฒนาคุณภาพข้อมูลด้านพืชภาคเหนือครั้งที่ 2/2563 ณ 30 ตุลาคม 2563

**3.4 ลิ้นจี่**

**การผลิต** การผลิตลิ้นจี่ของจังหวัดพะเยา ปี 2563 มีพื้นที่ยืนต้น 12,616 ไร่ พื้นที่ให้ผล 11,714 ไร่ ผลผลิตรวม 3,378 ตัน ลิ้นจี่เป็นพืชที่มีความสำคัญชนิดหนึ่งของจังหวัดพะเยา โดยจะทำการปลูกกันมากที่อำเภอ แม่ใจ เนื่องจากมีสภาพภูมิประเทศและสภาพภูมิอากาศที่เหมาะสม

**แหล่งเพาะปลูก** มีพื้นที่ปลูกลิ้นจี่ส่วนใหญ่อยู่ใน 4 อำเภอ ได้แก่ อำเภอแม่ใจ อำเภอปง อำเภอเมืองพะเยา และอำเภอเชียงคำ

**พันธุ์ที่ใช้ปลูก** พันธุ์ที่เกษตรกรนิยมปลูก ได้แก่ พันธุ์ฮงฮวย พันธุ์โอเฮียะ พันธุ์จักรพรรดิ และพันธุ์กิมเจง

**ช่วงระยะเวลาที่ผลผลิตออกสู่ตลาด** จะอยู่ในช่วงปลายเดือนเมษายน-กลางเดือนมิถุนายน

**การตลาด**

การซื้อขายลิ้นจี่จะมีพ่อค้าเข้ามารับซื้อผลผลิตถึงในสวน หรืออาจจะตั้งจุดรับซื้อขึ้นมาในบริเวณแหล่งผลิต ซึ่งส่วนมากจะเป็นการขายให้ตัวแทนผู้ส่งออกและโรงงานแปรรูปผลผลิตลิ้นจี่ส่วนใหญ่จะส่งออกไปจำหน่ายยังต่างประเทศ เช่น ฮ่องกง จีนตอนใต้ โดยจะคิดเกรดลิ้นจี่ออกเป็น เกรดสำหรับการส่งออก เกรดรองจำหน่ายในประเทศและเกรดร่วงคละจำหน่ายเข้าโรงงานทำลิ้นจี่กระป๋อง ในช่วงต้นฤดูที่ลิ้นจี่เริ่มออกสู่ตลาดราวปลายเดือนเมษายน-ต้นเดือนพฤษภาคม พ่อค้าจะรับซื้อเพื่อส่งออกในราคาที่สูงมาเนื่องจากตลาดส่งออกยังมีความต้องการสูง เนื่องจากผลผลิตในตลาดยังไม่มีมากนัก และหลังจากนั้นราคาจะตกลงอย่างรวดเร็ว เมื่อลิ้นจี่จากแหล่งต่างๆ เริ่มเข้าสู่ตลาดมากขึ้น และเนื่องจากการที่ลิ้นจี่เป็นผลไม้ที่มีช่วงระยะเวลาการเก็บเกี่ยวสั้น เมื่อเก็บเกี่ยวแล้วเก็บรักษาไว้ได้ไม่นาน ต้องรีบขาย เป็นอีกปัจจัยหนึ่งในการจัดการเรื่องลิ้นจี่ ทำให้มีความอ่อนไหวด้านราคาและความผันผวนสูง

**ปัญหาอุปสรรคและข้อเสนอแนะ**

1. การกระจุกตัวของผลผลิตลิ้นจี่ที่ออกสู่ตลาดในช่อง 6 สัปดาห์ ผลผลิตออกสู่ตลาดพร้อมกันจำนวนมากในระยะเวลาสั้นๆ ทำให้ต้องเร่งระบายผลผลิตไปยังจังหวัดปลายทางในเวลาอันรวดเร็ว
2. คุณภาพลิ้นจี่เสื่อมสภาพรวดเร็ว หลังจากเก็บเกี่ยว ภายในเวลา 2 วัน ผิวกรอบ และสีคล้ำ ขาดเทคโนโลยีการผลิต การจัดการโรคแมลงที่ปลอดสารเคมีตกค้าง และการจัดการหลังการเก็บเกี่ยว(สีผิวเปลือกผลมีตำหนิจากเชื้อรา หนอนเจาะขั้วผล สารเคมีตกค้าง)
3. มีผู้ประกอบการรับซื้อผลผลิต ซึ่งเป็นผู้ส่งออกน้อยราย ทำให้ขาดการแข่งขันด้านราคา
4. เกษตรกรขาดจิตสำนึกในการรักษาคุณภาพผลผลิตเพื่อรักษาตลาดให้ยั่งยืน
5. พัฒนากระบวนการผลิตเพื่อรักษาคุณภาพผลผลิต และยืดอายุการเก็บรักษา
6. ส่งเสริมการรวมกลุ่มผู้ผลิตเพื่อสร้างอำนาจต่อรองทางการค้า และขยายช่องทางการตลาดไปยังผู้ค้ารายใหม่ เช่น ห้างค้าปลีกขนาดใหญ่ ผู้ประกอบการโรงงานแปรรูปผลไม้
7. สนับสนุนการกระจายผลผลิตไปยังตลาดปลายทางภายในประเทศ ลดการพึ่งพิงตลาดส่งออก โดยการรณรงค์การบริโภคในประเทศ มุ่งเน้นกลุ่มเป้าหมายเฉพาะที่มีอำนาจซื้อ ได้แก่ นิคมอุตสาหกรรม หน่วยงานราชการ หน่วยงานรัฐวิสาหกิจ หน่วยงานองค์กรปกครองส่วนท้องถิ่น และตลาดค้าส่งขนาดใหญ่
8. อบรมและพัฒนาทักษะการขาย และจัดหาแหล่งเงินทุนสนับสนุนให้เกษตรกร เพื่อเตรียมดำเนินธุรกรรมทางการตลาดด้วยตนเอง
9. สร้างจิตสำนึกให้เกษตรกรในการรักษาคุณภาพและมาตรฐานผลผลิต เพื่อสร้างความเชื่อมั่นให้ผู้บริโภคและรักษาตลาด

**ตาราง** 26แสดงพื้นที่ปลูกและผลผลิตลิ้นจี่เปรียบเทียบปี 2562 และ2563

|  |  |  |
| --- | --- | --- |
| **อำเภอ** | **ปีการผลิต 2562** | **ปีการผลิต 2563** |
| **พื้นที่** | **พื้นที่** | **ผลผลิต** | **พื้นที่** | **พื้นที่** | **ผลผลิต** |
| **ยืนต้น** | **ให้ผลผลิต** | **ที่ได้รับ** | **ยืนต้น** | **ให้ผลผลิต** | **ที่ได้รับ** |
| **(ไร่)** | **(ไร่)** | **(ตัน)** | **(ไร่)** | **(ไร่)** | **(ตัน)** |
| เมืองพะเยา | 305 | 305 | 96 | 305 | 305 | 96 |
| แม่ใจ | 10,247 | 9,586 | 3,873 | 9,946 | 9,202 | 2,632 |
| ดอกคำใต้ | 4 | 4 | 0.48 | 4 | 4 | 0.47 |
| จุน | - | - | - | - | - | - |
| ปง | 2,207 | 2,175 | 300 | 2,327 | 2,175 | 642 |
| เชียงคำ | 48 | - | - | 9 | 9 | 3 |
| เชียงม่วน | - | - | - | - | - | - |
| ภูซาง | 25 | 17 | 4 | 25 | 19 | 6 |
| ภูกามยาว | - | - | - | - | - | - |
| **รวม** | **12,836** | **12,087** | **4,273** | **12,616** | **11,714** | **3,378** |

ที่มา: คณะทำงานพัฒนาคุณภาพข้อมูลด้านพืชภาคเหนือครั้งที่ 2/2563 ณ 30 ตุลาคม 2563

**3.5 ยางพารา**

**การผลิต** การผลิตยางพาราของจังหวัดพะเยา ปี 2561 มีพื้นที่ยืนต้น 161,771 ไร่ พื้นที่กรีด 147,899 ไร่ ผลผลิตรวม 30,258 ตัน ผลผลิตเฉลี่ยต่อไร่ 205 ก.ก.

**แหล่งเพาะปลูก** จังหวัดพะเยามีพื้นที่การปลูกยางพารากระจายไปทุกอำเภอ พื้นที่เพาะปลูกที่สำคัญ ได้แก่ อำเภอเชียงคำ อำเภอภูซาง อำเภอปง อำเภอเมืองพะเยา และอำเภอจุน

**พันธุ์ที่ใช้ปลูก** ได้แก่ พันธุ์ RRIM 600 และRRIT 251

**ลักษณะการปลูก** จังหวัดพะเยาส่งเสริมให้เกษตรกรปลูกยางพาราทดแทนพื้นที่ปลูกข้าวโพดเลี้ยงสัตว์ รวมทั้งทดแทนพื้นที่ปลูกลำไยและลิ้นจี่บางส่วน เนื่องจากพื้นที่ปลูกดังกล่าวมักจะประสบปัญหาฝนทิ้งช่วง ฝนแล้ง มีการใช้สารเคมีกำจัดวัชพืชและโรคแมลงค่อนขางมาก

**การเก็บเกี่ยวผลผลิต** ในจังหวัดพะเยาสามารถเปิดกรีดได้ 180 วัน/ปี โดยเปิดกรีดตั้งแต่เดือนพฤษภาคม ถึง เดือนมกราคมของปีถัดไป ซึ่งต่างจากการเปิดกรีดในพื้นที่ปลูกภาคใต้และภาคตะวันออกที่เปิดกรีดได้เพียง 120 วันต่อปี เนื่องจากพื้นที่ทางภาคเหนือมีปริมาณฝนน้อยกว่า

**การตลาด** เกษตรกรชาวสวนยางจังหวัดพะเยาส่วนใหญ่ผลิตยางพาราในรูปยางก้อนถ้วย และมีบางส่วนที่ผลิตในรูปแบบของน้ำยางสด โดยกลุ่มนิติบุคคลที่รับผลผลิตยางพาราและนำมาแปรรูปเป็นยางแผ่นรมควันและยางเครฟ มีเพียงแห่งเดียวคือ สหกรณ์นิคมเชียงคำ จำกัด และส่งขายออกนอกต่างจังหวัดทั้งหมด และในการจัดการตลาดประมูลยางพารา ทำการประมูลโดยการยางแห่งประเทศไทยจังหวัดพะเยาเป็นผู้ดำเนินการจัดการประมูลยางให้กับกลุ่มเกษตรกร เพื่อสร้างอำนาจในการต่อรองราคากับผู้ซื้อให้ได้ราคาที่สูงขึ้น

**ปัญหาอุปสรรคและข้อเสนอแนะ -ไม่มี-**

**ตาราง** 27แสดงพื้นที่ปลูกและผลผลิตยางพาราเปรียบเทียบปี 2560 และ2561

|  |  |  |
| --- | --- | --- |
| อำเภอ | **ปีการผลิต 2560** | **ปีการผลิต 2561** |
| **พื้นที่** | **พื้นที่** | **ผลผลิต** | **ผลผลิต** | **พื้นที่** | **พื้นที่** | **ผลผลิต** | **ผลผลิต** |
| **ยืนต้น** | **เปิดกรีด** | **เฉลี่ยต่อไร่** | **ทั้งปี** | **ยืนต้น** | **เปิดกรีด** | **เฉลี่ยต่อไร่** | **ทั้งปี** |
| **(ไร่)** | **(ไร่)** | **(กก)** | **(ตัน)** | **(ไร่)** | **(ไร่)** | **(กก)** | **(ตัน)** |
| เมือง | 16,216 |  11,785 | 186 | 2,192 | 18,491 | 14,763 | 192 | 2,834 |
| แม่ใจ | 5,639 | 3,485 | 153 | 533 | 5,639 | 5,375 | 166 | 892 |
| ดอกคำใต้ | 7,365 | 7,137 | 155 | 1,106 | 7,365 | 7,189 | 159 | 1,143 |
| จุน | 14,607 | 10,615 | 141 | 1,497 | 14,607 | 12,107 | 138 | 1,669 |
| ปง | 35,361 | 33,838 | 218 | 7,377 | 35,361 | 34,720 | 232 | 8,055 |
| เชียงคำ | 40,822 | 29,662 | 202 | 5,992 | 40,905 | 36,207 | 220 | 7,966 |
| เชียงม่วน | 5,145 | 4,674 | 209 | 977 | 5,145 | 5,028 | 198 | 993 |
| ภูซาง | 35,500 | 27,947 | 227 | 6,344 | 32,338 | 31,871 | 207 | 6,597 |
| ภูกามยาว | 639 | 52/ | 178 | 94 | 1,920 | 639 | 170 | 109 |
| **รวม** | **161,294** | **129,671** | **201** | **26,112** | **161,771** | **147,899** | **205** | **30,258** |

ที่มา: คณะทำงานพัฒนาคุณภาพข้อมูลด้านพืชภาคเหนือ ครั้งที่ 2/2562 ณ 9 กรกฎาคม 2562)

**ตาราง** 28 ต้นทุนการผลิตยางพาราจังหวัดพะเยา

|  |  |
| --- | --- |
| **รายการ** | **จำนวนเงิน(บาท)** |
| 1.ต้นทุนผันแปร | 5,601.48 |
| 2.ตนทุนคงที่ | 3,712.97 |
| 3.ต้นทุนรวมต่อไร่ | 9,314.45 |
| 4.ต้นทุนรวมต่อกิโลกรัม(ยางก้อนถ้วยแห้ง 100%) | 53.89 |

ที่มา: การยางแห่งประเทศไทยจังหวัดพะเยา(อ้างอิงจาก ศูนย์สารสนเทศการเกษตร สำนักงานเศรษฐกิจการเกษตร)

 **3.6 มันสำปะหลังโรงงาน**

**การผลิต** การผลิตมันสำปะหลังของจังหวัดพะเยา ปี 2562/63 มีพื้นที่เพาะปลูก 21,638 ไร่ พื้นที่เก็บเกี่ยว 21,112 ไร่ ผลผลิตรวม 57,807 ตัน

**แหล่งเพาะปลูก** จังหวัดพะเยามีพื้นที่ปลูกมันสำปะหลังที่สำคัญ ได้แก่ อำเภอปง อำเภอเชียงคำ อำเภอดอกคำใต้ อำเภอภูกามยาว และอำเภอเมืองพะเยา

พันธุ์ที่ใช้ปลูก ได้แก่ พันธุ์ห้วยบง 60 พันธุ์ระยอง 6000พันธุ์ระยอง 9 และพันธุ์ระยอง 5

**ฤดูกาลเพาะปลูก** มันสำปะหลังสามารถปลูกได้ตลอดปี แต่เกษตรกรส่วนใหญ่จะปลูกช่วงต้นฤดูฝน(เดือนมีนาคม-เดือนพฤษภาคม)ถึง 65 % และปลูกในช่วงปลายฤดูฝนหรือในฤดูแล้ง(เดือนพฤศจิกายน-เดือนกุมภาพันธ์)ประมาณ 20 % ส่วนที่เหลือจะปลูกในช่วงเดือนมิถุนายน-เดือนตุลาคม การปลูกในช่วงต้นฤดูฝนให้ผลผลิตหัวสดสูงกว่าการปลูกในช่วงอื่นๆ แต่ถ้าเป็นดินทรายการปลูกในช่วงฤดูแล้งจะให้ผลผลิตหัวแห้งสูงสุด การเลือกฤดูปลูกของเกษตรกรขึ้นอยู่กับปัจจัยต่างๆ อาทิ ปริมาณน้ำฝน ชนิดดิน และพันธุ์

**ลักษณะการปลูก** มีอยู่ 2 แบบ 1) การปลูกแบบฝังหรือวางนอน และ2) การปลูกแบบปัก

**การเก็บเกี่ยว** มันสำปะหลังได้เปรียบพืชไร่ชนิดอื่น ที่สามารถยืดหยุ่นอายุการเก็บเกี่ยวได้ตั้งแต่ 8 เดือนขึ้นไป เกษตรกรจะเก็บเกี่ยวมันสำปะหลังตามความจำเป็น เช่น ราคา และแรงงาน แต่โดยปกติจะเก็บเกี่ยว เมื่ออายุ 11-12 เดือน เพราะผลผลิตมันสำปะหลังจะมากขึ้นตามอายุที่เพิ่มขึ้น แต่ถ้าอายุมากเกินไปแม้จะให้ผลผลิตหัวสดสูง แต่คุณภาพจะลดลง เปอร์เซ็นต์แป้งต่ำลง สัดส่วนของเส้นใยจะสูงขึ้น และถ้ายึดอายุเก็บเกี่ยวออกไปมากจะไปกระทบต่อการปลูกในปีต่อไปด้วย

การตลาด เกษตรกรจังหวัดพะเยา จะขายมันสำปะหลังให้กับพ่อค้าท้องถิ่น หรือขายให้พ่อค้ารายใหญ่เพื่อนำไปขายกับพ่อค้ากรุงเทพหรือโรงงานแปรรูปหรือผู้บริโภคและผู้ส่งออกอีกทอดหนึ่ง

ปัญหาอุปสรรคและข้อเสนอแนะ

1. ปัญหาด้านภัยธรรมชาติส่งผลกระทบถึงปริมาณผลผลิตตกต่ำ เช่น สภาพอากาศไม่เอื้ออำนวยในช่วงเก็บเกี่ยวฝนตกชุก ทำให้ผลผลิตด้อยคุณภาพ
2. ปัญหาเกิดโรคระบาดในพื้นที่เพาะปลูก เช่น โรคใบไหม้ ไรแดง เพลี้ยแป้ง และแมลงหวี่ขาว ส่งผลให้ผลผลิตตกต่ำ
3. ปัญหาปัจจัยการผลิตมีราคาสูง เช่น ปุ๋ยเคมี ยาปราบศัตรูพืช
4. ค่าจ้างแรงงานสูง
5. ด้านการผลิต โดยให้ความรู้ทางวิชาการ ตั้งแต่การเตรียมดินเพาะปลูกจนถึงเก็บเกี่ยว โดยแนะนำเทคนิคการผลิต การดูแลรักษา การป้องกันกำจัดศัตรูพืช การใช้เครื่องมือในการผลิตการเก็บเกี่ยวที่เหมาะสม เพื่อให้ได้ผลผลิตที่ดีและมีคุณภาพดี

**ตาราง 29** แสดงพื้นที่ปลูกและผลผลิตมันสำปะหลังเปรียบเทียบปี 2562 และ2563

|  |  |  |
| --- | --- | --- |
| **อำเภอ** | **ปีการผลิต 2562** | **ปีการผลิต 2563** |
| **พื้นที่** | **พื้นที่** | **พื้นที่** | **พื้นที่** | **พื้นที่** | **ผลผลิต** |
| **เพาะปลูก** | **เพาะปลูก** | **เพาะปลูก** | **เพาะปลูก** | **เก็บเกี่ยว** | **ที่ได้รับ** |
| **(ไร่)** | **(ไร่)** | **(ไร่)** | **(ไร่)** | **(ไร่)** | **(ตัน)** |
| เมืองพะเยา | 1,932 | 1,932 | 1,932 | 1,852 | 1,852 | 3,587 |
| แม่ใจ | 330 | 330 | 330 | 842 | 842 | 2,266 |
| ดอกคำใต้ | 2,484 | 2,484 | 2,484 | 2,826 | 2,499 | 7,477 |
| จุน | 1,842 | 1,842 | 1,842 | 1,540 | 1,540 | 3,952 |
| ปง | 17,349 | 17,349 | 17,349 | 8,934 | 8,766 | 23,808 |
| เชียงคำ | 4,065 | 4,065 | 4,065 | 4,735 | 4,735 | 14,191 |
| เชียงม่วน | 248 | 248 | 248 | 154 | 154 | 465 |
| ภูซาง | 107 | 107 | 107 | 82 | 82 | 199 |
| ภูกามยาว | 2,197 | 2,197 | 2,197 | 673 | 662 | 1,862 |
| **รวม** | **30,554** | **30,554** | **30,554** | **21,638** | **21,112** | **57,807** |

ที่มา: คณะทำงานพัฒนาคุณภาพข้อมูลด้านพืชภาคเหนือ ครั้งที่ 2/2563 ณ 30 ตุลาคม 2563

**3.7 หอมแดง**

**การผลิต** การผลิตหอมแดงของจังหวัดพะเยา ปี 2562/63 มีพื้นที่เพาะปลูก 8,686 ไร่ พื้นที่เก็บเกี่ยว 8,686 ไร่ ผลผลิตรวม 11,564 ตัน ผลผลิตเฉลี่ยต่อไร่ 1,331 ก.ก.

**แหล่งเพาะปลูก** เกษตรกรของจังหวัดพะเยาส่วนใหญ่ นิยมปลูกหอมแดงเป็นพืชหลังนา คือ ปลูกหลังจากเก็บเกี่ยวข้าวแล้ว ปีเพาะปลูก 2562/63 แหล่งปลูกหอมแดงที่สำคัญ ได้แก่ อำเภอเมืองพะเยา อำเภอ ดอกคำใต้ อำเภอจุน และอำเภอภูซาง

**พันธุ์ที่ใช้ปลูก** พันธุ์หอมแดงที่เกษตรกรนิยมปลูก ได้แก่ พันธุ์พื้นเมือง และพันธุ์บาง

**ช่วงระยะการเพาะปลูก** 3 รุ่นต่อปี คือ

 นอกฤดู 2 รุ่น ช่วงเดือนเมษายน-เดือนกันยายน อายุประมาณ 45-55 วัน

 ในฤดู 1 รุ่น ช่วงเดือนธันวาคม-เดือนมีนาคม อายุประมาณ 75-85 วัน

**สถานการณ์การผลิตหอมแดง** เนื้อที่เพาะปลูกเพิ่มขึ้น เนื่องจากราคารับซื้อปีที่แล้วค่อนข้างดี จูงใจการขยายพื้นที่ปลูก ผลผลิตต่อไร่ลดลง เนื่องจากประสบปัญหาภัยพิบัติทางธรรมชาติ(น้ำหลาก)ทำให้ผลผลิตเสียหาย

**การตลาด** เกษตรกรจังหวัดพะเยา จะจำหน่ายหอมแดงให้กับพ่อค้าที่เข้ามารับซื้อผลผลิตในหมู่บ้าน โดยจะนำไปจำหน่ายปลีก หรือรวบรวมจำหน่ายต่อให้กับผู้ค้ารายใหญ่ จากจังหวัดลำพูน อุตรดิตถ์ และจังหวัดทางภาคใต้ หรือผู้ส่งออกต่อไป

**ปัญหาอุปสรรคและข้อเสนอแนะ** ไม่มี เกษตรกรดูแลดี เนื่องจากราคาค่อนข้างดี

**ตาราง** 30 แสดงภาวะการผลิตหอมแดง ปี 2562/63

|  |  |  |  |  |
| --- | --- | --- | --- | --- |
| **อำเภอ** | **พื้นที่เพาะปลูก** | **พื้นที่เก็บเกี่ยว** | **ผลผลิตรวม** | **ผลผลิตเฉลี่ย** |
| **(ไร่)** | **(ไร่)** | **(ตัน)** | **(กก./ไร่)** |
| เมืองพะเยา | 7,960 | 7,960 | 10,706 | 1,345 |
| แม่ใจ | 30 | 30 | 39 | 1,300 |
| ดอกคำใต้ | 345 | 345 | 357 | 1,035 |
| จุน | 245 | 245 | 323 | 1,318 |
| ปง | 33 | 33 | 41 | 1,242 |
| เชียงคำ | 12 | 12 | 15 | 1,250 |
| เชียงม่วน | - | - | - | - |
| ภูซาง | 61 | 61 | 86 | 1,361 |
| ภูกามยาว | - | - | - | - |
| **รวม** | **8,686** | **8,686** | **11,564** | **1,331** |

ที่มา: คณะทำงานพัฒนาคุณภาพข้อมูลด้านพืชภาคเหนือ ครั้งที่ 1/2563 ณ 31 กรกฎาคม 2563

 **3.8 กระเทียม**

**การผลิต** การผลิตกระเทียมของจังหวัดพะเยา ปี 2562/63 มีพื้นที่เพาะปลูก 5,065 ไร่ พื้นที่เก็บเกี่ยว 5,065 ไร่ ผลผลิตรวม 3}514 ตัน ผลผลิตเฉลี่ยต่อไร่ 694 ก.ก

**แหล่งเพาะปลูก** กระเทียมที่สำคัญ ได้แก่ อำเภอดอกคำใต้ อำเภอเมืองพะเยา อำเภอภูซาง และอำเภอจุน

**พันธุ์ที่ใช้ปลูก** ได้แก่ พันธ์ศรีสะเกษ และพันธุ์เชียงใหม่

**ช่วงระยะเวลาการเพาะปลูก** ตั้งแต่วันที่ 1 พฤษภาคม ถึงวันที่ 30 เมษายน ของปีถัดไป โดยเกษตรกรนิยมปลูกกัน หลังจากที่มีการเกี่ยวข้าวนาปีแล้ว ปลูกในพื้นที่นาหลังการเก็บเกี่ยว

**สถานการณ์การผลิต** เนื้อที่เพาะปลูกเพิ่มขึ้น เนื่องจากมีปริมาณเพียงพอจึงขยายพื้นที่ปลูก ประกอบกับมีแรงจูงใจด้านราคาจากปีที่แล้ว แต่บางพื้นที่ได้รับผลกระทบน้ำหลาก ผลผลิตต่อไร่เพิ่มขึ้น เนื่องจากมีปริมาณน้ำเพียรพอต่อการเจริญเติบโต และเกษตรกรดูแลดี

**การตลาด** เกษตรกรจังหวัดพะเยา จะจำหน่ายผลผลิตกระเทียมเป็นลักษณะกระเทียมสด และกระเทียมแห้ง โดยจะมีพ่อค้าเข้ามารับซื้อในหมู่บ้าน ซึ่งมีทั้งพ่อค้าในท้องถิ่นและพ่อค้าจากต่างท้องถิ่น โดยจะซื้อจากเกษตรกรโดยตรงหรือผ่านผู้รวบรวมผลผลิตในหมู่บ้าน เพื่อจำหน่ายต่อกับพ่อค้ารายใหญ่ รวมทั้งจำหน่ายปลีกในเขตพื้นที่จังหวัด สำหรับกระเทียมของจังหวัดพะเยา จะมีขนาดหัวไม่ใหญ่นัก จัดอยู่ในขนาดกลาง แต่จะมีหัวแน่น ไม่ฝ่อเร็ว จึงมีเกษตรกรและผู้ค้าจากต่างพื้นที่มารับซื้อไว้ใช้ทำพันธุ์เป็นจำนวนมาก

**ปัญหาอุปสรรคและข้อเสนอแนะ** ไม่มี เกษตรกรดูแลดี เนื่องจากราคาค่อนข้างดี

**ตาราง** 31 แสดงภาวะการผลิตกระเทียม ปี 2562/63

|  |  |  |  |  |
| --- | --- | --- | --- | --- |
| **อำเภอ** | **พื้นที่เพาะปลูก** | **พื้นที่เก็บเกี่ยว** | **ผลผลิตรวม** | **ผลผลิตเฉลี่ย** |
| **(ไร่)** | **(ไร่)** | **(ตัน)** | **(กก./ไร่)** |
| เมืองพะเยา | 1,558 | 1,558 | 966 | 620 |
| แม่ใจ | 63 | 63 | 38 | 603 |
| ดอกคำใต้ | 2,700 | 2,700 | 1,976 | 732 |
| จุน | 291 | 291 | 219 | 753 |
| ปง | 235 | 235 | 161 | 685 |
| เชียงคำ | 32 | 32 | 28 | 875 |
| เชียงม่วน | 58 | 58 | 38 | 655 |
| ภูซาง | 128 | 128 | 88 | 688 |
| ภูกามยาว | - | - | - | - |
| **รวม** | **5,065** | **5,065** | **3,514** | **694** |

ที่มา: คณะทำงานพัฒนาคุณภาพข้อมูลด้านพืชภาคเหนือครั้งที่ 1/2563 ณ 31 กรกฎาคม 2563